

**Az állami tulajdonon, egyéb vagyonkezelők által vagyonkezelt eszközön megvalósítandó beruházások, felújítások előzetes engedélyezésének és elszámolásának****menetéről szóló tájékoztató**

**(Szabályzat kivonat)**

Hatályos: 2019. VII. 17.

Tartalomjegyzék

[**I.** **Bevezetés** 2](#_Toc497833782)

[**II.** **Beruházások előzetes engedélyezése** 3](#_Toc497833783)

[**A)** **Általános eljárásrend** 3](#_Toc497833784)

[**B)** **Víziközmű-szolgáltató társaságok beruházásainak előzetes engedélyezése** 4](#_Toc497833785)

[**III.** **Beruházások elszámolása** 5](#_Toc497833786)

[**A)** **Általános eljárásrend** 5](#_Toc497833787)

[**B)** **Víziközmű-szolgáltató társaságok beruházásainak elszámolása** 7](#_Toc497833788)

[**IV.** **Beruházások elszámolásának módjai** 9](#_Toc497833789)

[Mellékletek: 10](#_Toc497833790)

1. **Bevezetés**

A jelen eljárásrend vonatkozásában **vagyonkezelő:**

1. *Szerződésen alapuló vagyonkezelői joggal rendelkező vagyonkezelő esetén:* az a személy vagy szervezet, aki/amely, vagy aki/amely jogelődje az MNV Zrt-vel, vagy valamely jogelőd szervezetével megkötött, az adott vagyonelem tekintetében érvényes és hatályos vagyonkezelési szerződéssel rendelkezik. Ingatlan esetében további feltétel, hogy a vagyonkezelő vagyonkezelői joga be legyen jegyezve az ingatlan-nyilvántartásba,
2. *Törvényi kijelölésen alapuló vagyonkezelői joggal rendelkező vagyonkezelő esetén:* az a személy vagy szervezet, aki/amely a nemzeti vagyonról szóló 2011. év CXCVI. törvény (a továbbiakban: ***Nvtv*.**) 3. § 19. pont *a)* alpontjának *aa)-af)* alpontjainak valamelyike, illetve az Nvtv. 3. § 19. pont c) alpontja alá tartozik, törvény vagyonkezelővé kijelölte, és az MNV Zrt-vel, vagy valamely jogelőd szervezetével megkötött, az adott vagyonelem tekintetében érvényes és hatályos vagyonkezelési szerződéssel rendelkezik,
3. *Törvény által vagyonkezelőként egyedileg meghatározott vagyonkezelői joggal rendelkező vagyonkezelő esetén:* az a jogi személy, amely az Nvtv. 3.§ 19. pont *a)* alpontjának *ag)* alpontja alá tartozik, amennyiben törvény meghatározott állami vagyonra vagy vagyoncsoportra, egyedileg vagyonkezelővé kijelölte, az ezen törvényben rögzítettek szerint.
4. *Jogelőd:* az a személy vagy szervezet, aki/amely a jogutódláskor az MNV Zrt-vel, vagy az MNV Zrt. valamely jogelőd szervezetével az adott vagyonelem tekintetében érvényes és hatályos vagyonkezelési szerződéssel rendelkezett.
5. *Erdőgazdasági társaság:* olyan, ideiglenes vagyonkezelési szerződés (a továbbiakban: IVSZ) alapján állami tulajdonú vagyonelemeket kezelő társaság, amelynek IVSZ Ingatlanlista mellékletében a beruházással érintett vagyonelem feltüntetésre került.
6. Víziközmű-szolgáltató társaság:olyan hatályos víziközmű-szolgáltatási engedéllyel rendelkező, többségi vagy kisebbségi állami tulajdonban álló gazdasági társaság, amelynek, az MNV Zrt.-vel vagyonkezelési szerződése van hatályban az állam ellátási felelősségéi körébe tartozó állami tulajdonú víziközmű vagyonelemekre vonatkozóan, és aki e vagyonelemekkel a víziközmű-szolgáltatásról szóló 2011. évi CCIX. törvény 2. § 24. pontja szerinti víziközmű-szolgáltatási tevékenységet végez.
7. **Beruházások előzetes engedélyezése**
8. **Általános eljárásrend**
9. Ha jogszabály vagy vagyonkezelési szerződés eltérően nem rendelkezik, a vagyonkezelő az MNV Zrt. előzetes, írásbeli engedélyét köteles kérni a vagyonkezelésében lévő vagyonkezelt vagyonelemen tervezett bármely beruházáshoz. A vagyonkezelési szerződés nem mentesítheti a vagyonkezelőt olyan beruházáshoz történő előzetes engedély megkérése alól, amelynek eredményeként 25 millió forintot meghaladó – az állami vagyonnal való gazdálkodásról szóló 254/2007. (X.4.) Korm. rendelet (a továbbiakban: ***Vhr*.**) 18. § (3b) bekezdése szerinti beszámítás útján nem rendezhető - megtérítési igénye merülhet fel és a megtérítési igényéről a vagyonkezelő írásban nem mond le.
10. A beruházás előzetes engedélyezésére vonatkozó eljárás a vagyonkezelő erre irányuló kifejezett – írásbeli kérelmére indul. A vagyonkezelő a beruházás megkezdését megelőzően, a Vhr-ben és a jelen utasításban meghatározott eljárás lefolytatásához szükséges időben köteles az MNV Zrt. előzetes engedély kiadása iránti döntését kezdeményezni. A vagyonkezelőnek a kifejezett kérelméhez a jelen szabályzat kivonat 1. sz. mellékletét képező formanyomtatványt, hiánytalanul kitöltve és annak minden oldalát cégszerűen (hivatalosan) aláírva szükséges mellékelnie.
11. Az MNV Zrt. az előzetes engedélyt az erre vonatkozó hiánytalan és az ügy megítéléséhez teljes körű információt tartalmazó kérelem beérkezését követő 60 napon belül köteles a vagyonkezelő részére kiadni, vagy a kérelmet elutasítani (elutasítható a kérelem különösen, amennyiben azt nem a vagyonkezelő nyújtotta be, nem a vagyonkezelő által megvalósítani tervezett beruházásra irányul, a tervezett beruházás nem kompatibilis az állami vagyon használatának távlati céljaival. A határidőbe nem számít bele a hiánypótlási felhívás kiadása és annak teljesítése között eltelt idő, valamint a lentebb részletezésre kerülő miniszteri előzetes jóváhagyás beszerzésére irányuló eljárás időtartama.
12. A vagyonkezelő 25 millió forintot meghaladó - a Vhr. 18. § (3b) bekezdése szerinti beszámítás útján nem rendezhető - megtérítési igénye esetén az MNV Zrt. megkeresi az állami vagyon felügyeletéért felelős minisztert (továbbiakban: miniszter) a Vhr. 9/A. § (4) bekezdése szerinti előzetes jóváhagyásának kiadása érdekében. Ebben az esetben az előzetes engedély kizárólag a miniszter előzetes jóváhagyása esetén adható ki.
13. Az MNV Zrt. a miniszter támogató döntése esetén a miniszteri előzetes jóváhagyásának átvételét követően adja ki a vagyonkezelő részére a beruházás elvégzésére irányuló előzetes engedélyét. Amennyiben a miniszteri döntés értelmében a beruházás megtagadásra kerül, úgy erről a vagyonkezelőt az MNV Zrt. tájékoztatja.

1. Amennyiben a miniszter az előzetes engedély kiadását megtagadja, az MNV Zrt. előzetes engedélye abban az esetben adható ki a vagyonkezelő által tervezett beruházáshoz, ha a vagyonkezelő a megtérítési igényéről írásban lemond.
2. A miniszter megkeresése mellőzhető, ha a vagyonkezelő az engedélyezési kérelmében a vagyonkezelt eszközön elszámolni tervezett, a számvitelről szóló törvény szerinti beruházáshoz kapcsolódó valamennyi megtérítési igényéről írásban lemond.
3. Amennyiben a vagyonkezelő a beruházás megkezdése előtt nem szerzi be az MNV Zrt. előzetes engedélyét, úgy a Magyar Állammal, illetve az MNV Zrt.-vel szemben megtérítési igényt nem támaszthat, kivéve az olyan előre nem látható, azonnali beavatkozást igénylő eseteket, ahol azonnali beavatkozás (beruházás) elmaradása közvetlenül fenyegető kár előidézésével járhat. A vagyonkezelő ezen beruházásokról haladéktalanul köteles az MNV Zrt-t tájékoztatni.
4. **Víziközmű-szolgáltató társaságok beruházásainak előzetes engedélyezése**
5. A víziközmű-szolgáltató társaságok a tárgyévre tervezett valamennyi beruházásaik előzetes engedélyezésére irányuló összevont kérelmüket - a beruházások megkezdését megelőzően, a Vhr.-ben és az MNV Zrt. Beruházási Szabályzatában meghatározott eljárás lefolytatásához szükséges időben, de legkésőbb a tárgyévet megelőző év október 31. napjáig -, főszabályként évente egy alkalommal nyújtják be az MNV Zrt. Vagyonkezelők Vagyongazdálkodási Igazgatósága részére.
6. Amennyiben a kérelem hiányos, nem egyértelmű, vagy ellentmondó, az MNV Zrt. 15 napon belül hiánypótlásra hívja fel a vagyonkezelőt.
7. Az MNV Zrt. a hiánytalan és az ügy megítéléséhez teljes körű információt tartalmazó kérelem beérkezését követő 60 napon belül dönt az előzetes engedély kiadásáról, vagy annak elutasításáról. (A határidőbe nem számít bele a hiánypótlási felhívás kiadása és annak teljesítése között eltelt idő, valamint a miniszteri előzetes jóváhagyás beszerzésére irányuló eljárás időtartama.)
8. A beruházások engedélyezése iránti kérelmet az MNV Zrt. különösen abban az esetben utasíthatja el, ha azt nem a vagyonkezelő nyújtotta be, vagy nem a vagyonkezelő által megvalósítani tervezett beruházásra irányul, vagy a tervezett beruházás nem kompatibilis az állami vagyon használatának távlati céljaival.
9. A víziközmű-szolgáltató társaságok részére az előzetes engedély a beruházások előzetes engedélyezéséről szóló szerződés megkötése útján kerül megadásra. (A mintaszerződés jelen tájékoztató III. sz. mellékletét képezi.) Az előzetes engedély nem minősül pénzügyi kötelezettség vállalásnak, azonban a kiadott előzetes engedélyekre az MNV Zrt. költségvetésének tervezésekor figyelemmel kell lenni.
10. A vagyonkezelő 25 millió forintot meghaladó - a Vhr. 18. § (3b) bekezdése szerinti beszámítás útján nem rendezhető - megtérítési igénye esetén az MNV Zrt. a beruházások előzetes engedélyezéséről szóló szerződés aláírásától számított 8 napon belül megkeresi az állami vagyon felügyeletéért felelős minisztert (továbbiakban: miniszter) a Vhr. 9/A. § (4) bekezdése szerinti előzetes jóváhagyásának kiadása érdekében. A szerződés a miniszter előzetes jóváhagyása esetén, a jóváhagyás napján lép hatályba.
11. Az MNV Zrt. a miniszteri jóváhagyást tartalmazó dokumentum másolati példányát, annak átvételét követő 8 napon belül megküldi a víziközmű-szolgáltató társaság részére.
12. Amennyiben a miniszteri döntés értelmében a beruházás megtagadásra kerül, úgy erről a vagyonkezelőt az MNV Zrt. a döntés kézhezvételét követő 8 napon belül tájékoztatja. Ebben az esetben az MNV Zrt. előzetes engedélye csak abban az esetben adható ki, ha a vagyonkezelő a megtérítési igényéről írásban lemond.
13. Amennyiben a víziközmű-szolgáltató társaságok esetében olyan, nem havaria jellegű beruházás elvégzése válik szükségessé, mely nem szerepel a beruházások előzetes engedélyezéséről szóló, valamennyi adott évi beruházást tartalmazó szerződésben, úgy a társaság a beruházás megkezdése előtt, külön, egyedi előzetes engedélyt köteles kérni az MNV Zrt.-től.
14. Szintén külön engedélyt köteles kérni a víziközmű-szolgáltató társaság, ha a beruházások előzetes engedélyezéséről szóló szerződésben szereplő beruházás a szerződésben meghatározott 30 % mértékű költségnövekedéssel járna. Ebben ez esetben a külön engedély iránti kérelmét a társaság a beruházás megkezdése előtt, vagy amennyiben a költségnövekedésről a beruházás megvalósítása során szerez tudomást, a tudomásszerzést követően, haladéktalanul köteles benyújtani az MNV Zrt. részére.
15. Az időközben szükségessé váló beruházások, valamint a 30 % mértékű költségnövekedéssel járó beruházások engedélyezése nem szerződéssel, hanem külön egyedi engedély megadása útján történik. A 25 millió forint feletti megtérítési igénnyel érintett beruházások esetén, a szükséges miniszteri hozzájárulás beszerzése iránt az MNV Zrt. az egyedi engedély megadásáról szóló döntésétől számított 8 napon belül intézkedik. Az engedély víziközmű-szolgáltató társaság részére történő kiadására a miniszteri jóváhagyás MNV Zrt. általi átvételét követő 8 napon belül kerül sor.
16. Amennyiben a víziközmű-szolgáltató társaság a beruházás megkezdése előtt nem szerzi be az MNV Zrt. előzetes engedélyét, úgy a Magyar Állammal, illetve az MNV Zrt.-vel szemben megtérítési igényt nem támaszthat, kivéve az olyan előre nem látható, azonnali beavatkozást igénylő eseteket, ahol azonnali beavatkozás (beruházás) elmaradása közvetlenül fenyegető kár előidézésével járhat. A vagyonkezelő ezen beruházásokról haladéktalanul köteles az MNV Zrt.-t tájékoztatni.
17. **Beruházások elszámolása**
18. **Általános eljárásrend**
19. A beruházás elszámolására vonatkozó eljárás minden esetben a vagyonkezelő erre irányuló kifejezett írásbeli kérelmére indul, amely kérelemnek a III.A) 5. pontban részletezett dokumentumokon felül tartalmaznia kell a vagyonkezelőnek a beruházás megtérítésének módjára vonatkozó javaslatát is. Az elszámolást abban az esetben is szükséges kezdeményezni, ha a vagyonkezelőnek a beruházással kapcsolatban nincs, illetve nem is lehet megtérítési igénye (pl. a vagyonkezelési szerződés kizárta a megtérítés lehetőségét, csak külső forrást használt a vagyonkezelő, a visszapótlási kötelezettséget nem haladja meg a saját forrás, stb.) az elvégzett beruházás számviteli és vagyonnyilvántartási rendezése érdekében.
20. A vagyonkezelő legkorábban a beruházás aktiválásával érintett tárgynegyedévet követően, de legkésőbb lehetőség szerint az aktiválással érintett üzleti évet követően, az üzleti évet követő második hónap 15. napjáig nyújthatja be az elszámolásra vonatkozó kérelmét.
21. A vagyonkezelő a beruházás elszámolását abban az esetben kérelmezheti az MNV Zrt-től, ha az adott beruházás befejezettnek tekinthető a III.A) 2. pont szerinti időszakban. Abban az esetben, ha a vagyonkezelő több olyan beruházást hajt végre, amelyek egymással összefüggőnek tekinthetők, és/vagy az adott beruházási szakaszokat a vagyonkezelő önállóan – a teljes beruházás befejezését megelőzően – aktiválja, az MNV Zrt-vel csak akkor köteles az adott III.A) 2. pont szerinti időszakra elszámolni, ha a teljes beruházás befejezettnek tekinthető.
22. Amennyiben a vagyonkezelő az adott tárgynegyedévben nem hajtott végre a jelen III. fejezet szerinti, befejezett beruházást, arról az MNV Zrt-t nem kell tájékoztatnia.
23. A beruházás elszámolása érdekében a kérelemhez az alábbi dokumentumok csatolása szükséges:
    1. A vagyonkezelő nyilatkozata a beruházása előzetes engedély megadásáról, ennek keretében vagy hivatkozás a kiadott tulajdonosi engedély iktatószámára és keltére, vagy a tulajdonosi engedély másolatának megküldése. Amennyiben előzetes engedély nem áll rendelkezésre, úgy a nyilatkozatot annak elmulasztása okáról.
    2. A jelen utasítás 2. sz. mellékletét képező elszámolási megállapodás-mintának mellékletét képező, a vagyonkezelő által kitöltött és cégszerűen aláírt alábbi kimutatások példányai:
       * + kimutatás az állami vagyon változásáról,
         + az elszámolással érintett időszakban aktiválásra került, eszközök tételes listája a vagyonkezelt eszközökhöz rendelve (excel táblázatban eszköz értékkel, amely alkalmas a Kincstári Vagyonkataszteri, avagy rövidítve KVK rendszerrel történő összevetésre),
         + kimutatás a beruházások forrásának összetételéről,
         + beruházásokra vonatkozó kimutatás, amely tartalmazza a vagyonkezelésben lévő eszközökkel kapcsolatosan a tárgyidőszakban folyamatban lévő beruházások nyitó és záró értékét, továbbá a növekedéseket és a csökkenéseket. A növekedéseket főbb jellemzők alapján pl. jogcímenként, típusonként, projektenként kell bemutatni. A csökkenéseket részletezni szükséges a szerint, hogy aktiválás, illetve egyéb ok miatt következett be. A csökkenések e két csoportba sorolását követően tételes kimutatás szükséges a beruházásokról azok jellemzői alapján *pl. vízóra beszerzés, vasúti pályaszakasz felújítás, adott, vagyonkezelésben lévő épület felújítása, új építmény létrehozása, stb*.,
         + minden esetben független könyvvizsgálói nyilatkozat az alábbiakról:

* a benyújtott elszámolás és az abban foglalt tételek megfelelnek a mindenkor hatályos számviteli törvény szerinti beruházásként (felújításként) történő elszámolás feltételeinek, bizonylatokkal alátámasztottak, megfelelnek a valódiság elvének;
* a beruházás értékét biztosító források megosztása a beruházások forrásának összetételéről szóló kimutatásban megfelel a vonatkozó előírásoknak (Vhr.18. § (1) bek. és Vhr. 1. § (7) bek. k) pont);
  + - * nyilatkozat a vagyonkezelő Áfa-alanyiságára vonatkozóan, illetve arra vonatkozóan, hogy a Vhr. 18. § (3b) pontja szerint a megtéríttetni, beszámítani kívánt érték az Áfa-törvény előírásai alapján a fordított áfa hatálya alá tartozik-e, vagy sem, és ha igen, akkor milyen összegben,
      * közfeladat ellátásra vonatkozó nyilatkozat és az ezt alátámasztó dokumentum.

A jelen utasítás 2. sz. mellékletét képező elszámolási megállapodás mintától az adott elszámolás speciális jellegére tekintettel, el lehet térni.

1. Az elszámolás jellegére tekintettel, amennyiben azt az adott elszámolás körülményei indokolják esetben az alábbi dokumentumok csatolását is kérheti az MNV Zrt.:
2. aktiválási jegyzőkönyv,
3. a beruházás műszaki átadás-átvétel jegyzőkönyve;
4. a beruházások teljes körű műszaki megvalósulását igazoló műszaki ellenőri (és projektmenedzseri nyilatkozat, amennyiben bevonásra került a beruházás kapcsán);
5. tételes árazott költségvetés;
6. összefoglaló kimutatás a végrehajtott beruházást alátámasztó bizonylatokról (tételenként/számlánként).
7. A beérkezett kérelmet az MNV Zrt. megvizsgálja. Amennyiben hiánypótlás szükséges, úgy a kérelem beérkezésétől számított 10 munkanapon belül hiánypótlási felhívást küld ki a vagyonkezelő részére.
8. Amennyiben a rendelkezésre álló dokumentumok alapján az állapítható meg, hogy az elszámolás akadályba ütközik, az MNV Zrt. a vagyonkezelőt tájékoztatja majd lefolytatja a szükséges egyeztetéseket annak elhárítására.
9. Amennyiben az elszámolásnak nincs akadálya és minden szükséges dokumentum, információ rendelkezésre áll, az MNV Zrt. az elszámolásról formális döntést hoz, és annak meghozatalát követő 5 napon belül értesíti a vagyonkezelőt a döntés tartalmáról.
10. **Víziközmű-szolgáltató társaságok beruházásainak elszámolása**
11. A víziközmű-szolgáltató társaságok által, a tárgyévben aktivált valamennyi beruházás elszámolására évente egy alkalommal, a vagyonkezelő erre irányuló kifejezett, a tárgyévet követő év január 31. napjáig az MNV Zrt. Vagyonkezelők Vagyongazdálkodási Igazgatósága részére benyújtott írásbeli kérelmére kerül sor.
12. A víziközmű-szolgáltató társaság a beruházás elszámolását abban az esetben kérelmezheti a tárgyévben az MNV Zrt.-től, valamint az MNV Zrt. csak abban az esetben köteles a tárgyévben az elszámolásra, ha a teljes beruházás befejezettnek tekinthető. (Amennyiben a vagyonkezelő az adott tárgyévben nem hajtott végre befejezett beruházást, arról az MNV Zrt.-t nem kell tájékoztatnia.)
13. A kérelemnek tartalmaznia kell:

a.) A jelen tájékoztató IV. sz. mellékletét képező elszámolási megállapodás-mintához mellékelt, a víziközmű-szolgáltató társaság által kitöltött és cégszerűen aláírt alábbi kimutatások példányait (A kimutatások mintái a jelen tájékoztató IV/1-6. sz. mellékleteit képezik):

* + - * az állami vagyon változásának kimutatását,
      * amennyiben a beruházás az előzetes hozzájárulás kiadását követő 1 éven belül megtörtént, úgy a tárgyévben aktiválásra került, amennyiben 1 évnél hosszabb időintervallumot ölel fel az elszámolás, úgy a beruházással érintett években aktivált eszközök tételes listáját a vagyonkezelt eszközökhöz rendelve (excel táblázatban eszköz értékkel, amely alkalmas a KVK rendszerrel történő összevetésre),
      * a beruházások forrásának összetételére vonatkozó kimutatást,
      * beruházásokra vonatkozó kimutatást: a víziközmű-szolgáltató társaság a tárgyévi beruházások elszámolása érdekében a tárgyévet követő év január 31. napjáig a tárgyévi beruházásokra vonatkozó kimutatást elkészíti és megküldi az MNV Zrt. Vagyonkezelők Vagyongazdálkodási Igazgatósága részére. A kimutatás tartalmazza a vagyonkezelésben lévő eszközökkel kapcsolatos beruházások nyitó és záró értékét, továbbá a növekedéseket és a csökkenéseket. A növekedéseket főbb jellemzők alapján pl. jogcímenként, típusonként, projektenként kell bemutatni. A csökkenéseket részletezni szükséges a szerint, hogy aktiválás, illetve egyéb ok miatt következett be. A csökkenések e két csoportba sorolását követően tételes kimutatás szükséges a beruházásokról azok jellemzői alapján *pl. vízóra beszerzés, adott, vagyonkezelésben lévő épület felújítása, új építmény létrehozása, stb*.,
      * független könyvvizsgálói nyilatkozatot az alábbiakról:
* a benyújtott elszámolás és az abban foglalt tételek megfelelnek a mindenkor hatályos számviteli törvény szerinti beruházásként (felújításként) történő elszámolás feltételeinek, bizonylatokkal alátámasztottak, megfelelnek a valódiság elvének;
* a beruházás értékét biztosító források az elszámolási megállapodás-minta mellékletét képező táblázat szerinti bontásban szerepelnek;
  + - * a víziközmű-szolgáltató társaság hivatalos módon aláírt teljességi nyilatkozatát,
      * a szakértői vizsgálati jelentés vezetői összefoglalóját,
      * a havaria jellegű beruházások tárgyévi összesített kimutatását,

b.) szakértői vizsgálati jelentést az elszámolási kérelmek, valamint az azokban foglalt megtérítési igény indokoltságáról,

c.) a kérelemmel érintett valamennyi beruházással kapcsolatos megtérítési igény összegére vonatkozó nyilatkozatot (összesítve, hogy mekkora összeg esik egyenes és mekkora összeg fordított ÁFA hatálya alá)

d.) ÁFA alanyiságra vonatkozó nyilatkozatot.

1. A kérelemnek tartalmaznia kell továbbá a vagyonkezelőnek a beruházás megtérítésének módjára vonatkozó javaslatát is. Az elszámolást abban az esetben is szükséges kezdeményezni, ha a vagyonkezelőnek a beruházással kapcsolatban nincs, illetve nem is lehet megtérítési igénye (pl. a vagyonkezelési szerződés kizárta a megtérítés lehetőségét, csak külső forrást használt a vagyonkezelő, stb.) az elvégzett beruházás számviteli és vagyonnyilvántartási rendezése érdekében.
2. Az elszámolás jellegére tekintettel, indokolt esetben, az alábbi dokumentumok csatolását is kérheti az MNV Zrt.:
3. aktiválási jegyzőkönyv,
4. a beruházás műszaki átadás-átvétel jegyzőkönyve;
5. a beruházások teljes körű műszaki megvalósulását igazoló műszaki ellenőri és projektmenedzseri nyilatkozat, amennyiben bevonásra került a beruházás kapcsán;
6. tételes árazott költségvetés;
7. összefoglaló kimutatás a végrehajtott beruházást alátámasztó bizonylatokról (tételenként/számlánként).
8. A beérkezett kérelmet az MNV Zrt. megvizsgálja. Amennyiben hiánypótlás szükséges, úgy a kérelem beérkezésétől számított 10 munkanapon belül hiánypótlási felhívást küld ki a kérelmező részére. A hiánypótlást addig kell ismételni, amíg az összes, jelen tájékoztatóban felsorolt dokumentum benyújtásra nem kerül.
9. Amennyiben a rendelkezésre álló dokumentumok alapján az állapítható meg, hogy az elszámolás akadályba ütközik, az MNV Zrt. megvizsgálja az akadály elhárításának lehetséges módjait és gondoskodik – amennyiben az lehetséges – azok elhárításáról. Az akadályról az MNV Zrt. a vagyonkezelőt tájékoztatja.
10. Amennyiben az elszámolásnak további akadálya nincs és a tejes körű kérelem rendelkezésre áll, az MNV Zrt. döntést hoz az elszámolásról, valamint az elszámolási megállapodás elfogadásáról.
11. **Beruházások elszámolásának módjai**

Az elszámolási kötelezettséggel kapott külső forrást az MNV Zrt. a Vhr. 18. § (4) bekezdése értelmében nem téríti meg.

* + - 1. Az MNV Zrt. a beruházás saját forrás összegét amennyiben a vagyonkezelőnek fennálló visszapótlási kötelezettsége van elsődlegesen a vagyonkezelő visszapótlási kötelezettségébe számítja be. A visszapótlási kötelezettséget csak az elvégzett beruházáshoz felhasznált saját forrás összegével lehet beszámítás útján csökkenteni.

Ha a vagyonkezelő alapfeladatként vagy főtevékenységként közfeladatot lát el, és 2013. június. 27. napjával bezárólag képződött visszapótlási kötelezettségét teljes összegében legkésőbb 2013. 06. 27. napjával bezárólag nem teljesítette, az MNV Zrt. az elvégzett beruházáshoz felhasznált saját forrás összegét vagyonkezelő fennálló visszapótlási kötelezettségének erejéig a vagyonkezelő visszapótlási kötelezettségébe beszámítja.

Ha a vagyonkezelő alapfeladatként vagy főtevékenységként nem közfeladatot lát el, az MNV Zrt. a saját forrásból létrehozott beruházás összegét a vagyonkezelőnek elszámolási időszak végén fennálló visszapótlási kötelezettségébe számítja be.

b) Az MNV Zrt. a beruházás saját forrás összegét másodlagosan, vagyis abban az esetben, ha a vagyonkezelőnek már nem áll fenn az elszámolási időszak végén visszapótlási kötelezettsége, a vagyonkezelőnek MNV Zrt. felé fennálló vagyonkezelési díjtartozásába számítja be.

Az MNV Zrt. a vagyonkezelő vagyonkezelési díjtartozásával összefüggésben, abban az esetben nem érvényesít késedelmi kamatot, amennyiben az MNV Zrt. a beruházás megvalósításához a tulajdonosi hozzájárulást – még a vagyonkezelési díjakra vonatkozó számlák fizetési határidejének lejárta előtt – kiadta és a vagyonkezelő vagyonkezelési szerződése rögzíti, hogy az elszámolásra sor kerülhet vagyonkezelési díjba történő beszámítás útján, így a vagyonkezelő részéről a vagyonkezelési díj megfizetése kapcsán késedelembe esésre nem került sor.

c) Az MNV Zrt. a beruházáshoz felhasznált saját forrás a) és b) szerinti beszámítást követően fennmaradó összegét meg fizetheti a vagyonkezelő részére vagy annak későbbi rendezési módjáról állapodik meg a vagyonkezelővel.

Amennyiben az MNV Zrt. forráshiány miatt nem tudja a beruházással összefüggésben keletkezett kötelezettségét teljesíteni, annak pénzügyi rendezéséről az MNV Zrt. és a vagyonkezelő az elszámolási megállapodásban megállapodik egymással.

1. A vagyonkezelő az MNV Zrt. által – vagyonkezelési díjtartozás, vagy egyéb kötelezettség beszámításával, illetve pénzügyi rendezés útján – megtérítendő beruházás összegében az Áfa tv. értékesítésre vonatkozó szabályai, illetve az elszámolási megállapodás mellékletét képező Áfa-nyilatkozat szerint számlát köteles kiállítani, ahol a számla teljesítési napja az elszámolási megállapodás aláírásának dátuma.

# Mellékletek:

1. Formanyomtatvány a Vhr. 9/A. § (1) bekezdése szerinti előzetes engedély (tulajdonosi hozzájárulás) kéréséhez
2. Elszámolási megállapodás-minta

II/1. Kimutatás az állami vagyon változásáról

II/2. Kimutatás az aktivált eszközökről

II/3. Kimutatás a beruházások forrásának összetételéről

II/4. Kimutatás a beruházásokról

II/5. Könyvvizsgálói nyilatkozat minta

1. A beruházások előzetes engedélyezéséről szóló szerződés-minta (víziközmű-szolgáltató társaságok esetén alkalmazandó)
2. Elszámolási megállapodás-minta (víziközmű-szolgáltató társaságok esetén alkalmazandó)

IV/1. Kimutatás az állami vagyon változásáról

IV/2. Kimutatás az aktivált eszközökről

IV/3. Kimutatás a beruházások forrásának összetételéről

IV/4. Kimutatás a beruházásokról

IV/5. Könyvvizsgálói nyilatkozat minta

IV/6. Teljességi nyilatkozat.